แจ้งร้องเรียนการขึ้นค่าเช่าโดยไม่เป็นธรรม
ด้วยสำนักงานตลาดนัดจตุจักร ได้ประกาศเรียกเก็บเงินเพิ่มจากพ่อค้าแม่ค้าในตลาดนัดจตุจักรเพิ่มอีก 1,000.- และร้านค้าที่อยู่บริเวณริมราง(ริมถนนคนเดิน)ต้องจ่ายเพิ่มอีก 800.- รวมเป็น 1,800.- โดยอ้างว่าเป็นค่าส่วนกลาง ซึ่งนอกเหนือจากค่าเช่าแผงปกติซึ่งจ่ายเดือนละ 1,800.- ที่จ่ายกันอยู่แล้ว 
จากการเก็บเพิ่มโดยอ้างว่าเป็นส่วนกลางนั้น ทางสำนักงานตลาด ไม่ได้มีการชี้แจงใดๆว่าจะนำมาใช้พัฒนาส่วนไหนบ้าง หรือจริงๆแล้วไม่มีแผนพัฒนาใดๆเลย ปัจจุบัน ห้องน้ำยังต้องเสียค่าบริการครั้งละ 5.- โดยการทำความสะอาด ทิชชู น้ำยาล้างมือ ยังถือว่าอยู่ในระดับแย่ ไฟฟ้า หลอดไฟส่วนกลาง ยังติดบ้างไม่ติดบ้าง แจ้ง จนท.ไป เกือบปีก็ไม่มีการแก้ไข ป้ายประชาสัมพันธ์จุดให้บริการ อาหาร, ห้องน้ำ,ธนาคารจุดแลกเงินในตลาด,บริเวณสูบบุหรี่ไม่มี การติดประชาสัมพันธ์ใดๆเลย เป็นหน้าที่แม่ค้าที่ต้องบอกลูกค้าเอง เวลาลูกค้าต่างชาติถาม การบริหารการจัดการของสำนักงานการตลาดถือว่าแย่มาก แต่ยังจะเรียกเก็บเงินค่าส่วนกลางเพิ่ม ทั้งๆที่ไม่ได้มีการพัฒนาอะไรให้เลย 
นอกจากค่าส่วนกลาง 1,800.-ที่จะเรียกเก็บเพิ่มแล้ว ทาง สนง.ยังจะเรียกเก็บใช้พื้นที่ขายสินค้าบริเวณหน้าร้านตัวเองพื้นที่ไม่กี่คืบในเวลากลางคืนตั้งแต่ 19.00 น.เพิ่มอีก วันละ 200.-ในคืนวันศุกร์,เสาร์และอาทิตย์ ซึ่งแต่เดิมได้มีการจ่ายให้ สนง.ตลาดเพิ่มจากค่าเช่าแผงอยู่แล้ว เดือนละ 500.- ซึ่งปัจจุบัน หลังเวลา 19.00 น.ตลาดเริ่มเงียบ ประมาณ 2 ทุ่มขึ้นไปคือเริ่มไม่มีลูกค้าแล้ว และขายไม่ได้แล้ว แต่ สนง.ต้องการเก็บเงินจากแม่ค้าเพิ่ม คืออะไร มันย้อนแย้งกับสภาวะตลาดมาก โดยที่ ผอ.สนง.ตลาด ไม่เคยลงมาเดินดูเลย ว่าสภาพตลาดเป็นอย่างไร 
จึงอยากร้องเรียน ให้มีการทบทวนเรื่องการเก็บเงินเพิ่มนี้ เพื่อให้สอดคล้องกับสภาพความเป็นจริง